Chris Engels

**Christian Joseph Hendrikus (Chris) Engels** (☆ 19 di novèmber 1907 na Rotterdam - † 20 di desèmber 1980 na Kòrsou) tabata un médiko, pintor, poeta, músiko i un pionero kultural na Kòrsou.

## Biografia
Chris Engels a nase i lanta na Rotterdam i ta yu di Johannes Engels i Margaretha Tournier. Su tata tabata prosedente di un famia empresarial ku tabata opera e restourant *Grand Café Engels*. Engels ta studia medisina na Leiden i ta establese su mes komo dokter-misionario na Kòrsou na 1936.

Despues ku su promé kasá a muri den parto, el a kuminsá pinta.[4] Tambe el a skirbi poesia i komponé músika. Na 1940, el a funda e revista literario *De Stoep*, den kual e tabata skirbi tambe bou di e pseudónimo Luc Tournier (fam di su mama). E tabata un músiko kompetente i tabata toka piano durante konsiertonan ku e Orkesta Sinfóniko di Kòrsou.

Na 1939 e ta kasá ku Lucila Boskaljon, kende tambe tabata artista. E pareha tabata eksponé nan obranan di arte tantu huntu komo individualmente na Kòrsou i den eksterior. Huntu nan tabatin kuater yu: 3 hòmber i un yu muhe.

 Ku su suegro Rudolf Boskaljon Engels tabata kofundadó di Museo di Kòrsou na 1947 i a sirbi hopi aña komo su dirigente. Nan dos tabata aktivo pa hopi tempu kaba den e sirkulo di arte *Curaçaose Kunstkring*, ku tabata trese músikonan di afó Kòrsou i tabata organisá eksposishonnan di arte internashonal. E plan tabata pa krea un museo lider ku obranan di artistanan internashonalmente konosí na Kòrsou. Entre e personanan invita na e isla tabatin Willem Sandberg, direktor di Stedelijk Museum Amsterdam, i na 1948 a organisa un eksposicion di obranan di arte di Vincent van Gogh. Un otro hulandes ku Engels a invitá, tabata e arkitekto i diseñadó di muebles Gerrit Rietveld, kende a diseñá un trapi pa Huize Stroomzigt, e residensia di e pareha Engels i e edifisio di Mgr. P.I. Verriet Instituut pa muchanan handicap, mientras el a supervisa e restourashon di Museo di Kòrsou.

Engels a fayesé dia 20 di desèmber 1980 a kousa di un aksidente di tráfiko. Na 1952 el a risibí un kondekorashon real komo Kabayero (*ridder*) den Orden di Oranje-Nassau.

## Obra
* (CE) *Het Curaçaosch Patroon* (1948);
* *Curaçao schilderend en geschilderd* (1953);
* *Pianostukken van Chris Engels* (1957);
* *A propos ponnie en paard* (1963);
* *Opgravingen te Malmok op Aruba, de kwestie Gigan* (1970);
* *Brieven aan een koerantier* (1977);
* *Het St. Elisabeth Hospitaal te Curaçao in West-Indië 1855-1972* (publiká postumo komo diss. 1981);
* (LT) *Poëzie: Verzen en penitentie* (1936);
* *Kleine Curaçao Verzen* (1941);
* *Doffe Orewoed 1948*, 1980);
* *Conversatie voor de prauw* (1954);
* *Don Juan de dupe* (1956);
* *Dichter in New York* (tradukshon di obra di Federico Garcia Lorca 1959);
* *Kunst en Vliegwerk* (1965);
* *Bij de brand van Willemstad aan het werk aan ... brandvrijheid* (1969);
* *Corpulent en minuscuul* (1972);
* *De Man van Tortuga, schommelbekken, suiten van voortgezette spreekkamer* (1973);
* *Geen droom maar eeuwige verte* (1977) -
* *Proza: Damas van de eilanden* (1975);
* *De papegaaien sterven* (1977).

## Literatura
* *Tien jaar De Stoep* di H. Godthelp (West-Indische Gids XXXII, 1951);
* *Luc. Tournier 70* di Cola Debrot i otronan (1977);
* *Antilliaans literair logboek* di Jos de Roo (1980).
* *Chris J.H. Engels: Proeve van een dossier*; Willemstad, Curaçao, 1997 di Aart Broek
* *De Stoep; Chris Engels en de literatuur op Curaçao 1940-1951* di Jan de Heer (Volendam: LM Publishers, 2018)

## Link eksterno
* Stroomzigt, cultureel erfgoed van Chris en Lucila Engels